CELEX: 62015CN0661
Language: hr
Date: 2015-12-04 00:00:00
Title: Predmet C-661/15: Zahtjev za prethodnu odluku koji je 4. prosinca 2015. uputio Hoge Raad der Nederlanden (Nizozemska) – X BV protiv Staatssecretaris van Financiën

14.3.2016   
            
            
               HR
            
            
               Službeni list Europske unije
            
            
               C 98/19
            
         Zahtjev za prethodnu odluku koji je 4. prosinca 2015. uputio Hoge Raad der Nederlanden (Nizozemska) – X BV protiv Staatssecretaris van Financiën
   (Predmet C-661/15)
   (2016/C 098/25)
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke glavnog postupka
   
   
      Tužitelj: X BV
   
      Tuženik: Staatssecretaris van Financiën
   
      Prethodna pitanja
   
   
               1.
            
            
               
                           a)
                        
                        
                           Treba li članak 145. stavak 2. Uredbe za provedbu Carinskog zakonika (Provedbena uredba) (1) u vezi s člankom 29. stavcima 1. i 3. Carinskog zakonika (2) tumačiti na način da u njemu sadržano pravilo obuhvaća i slučaj kada je u trenutku prihvaćanja deklaracije za određenu robu postojala opasnost vezana za proizvodnju da će se na dijelu robe tijekom upotrebe pojaviti greška pa je u pogledu toga prodavatelj izvršavajući ugovornu obvezu jamstva prema kupcu snizio cijenu u obliku povrata troškova koji su za kupca nastali zbog prilagodbe robe kako bi se isključila ta opasnost?
                        
                     
         
               1.
            
            
               
                           b)
                        
                        
                           Ako se pravilo sadržano u članku 145. stavku 2. Provedbene uredbe ne primjenjuje na navedeni slučaj, vrijede li odredbe članka 29. stavaka 1. i 3. Carinskog zakonika u vezi s člankom 78. Carinskog zakonika same po sebi za smanjenje carinske vrijednosti nakon odobravanja navedenog sniženja cijene?
                        
                     
         
               2.
            
            
               Je li uvjet iz članka 145. stavka 3. Provedbene uredbe za tamo propisanu izmjenu carinske vrijednosti, prema kojem do izmjena cijene koja je plaćena ili koju treba mora doći u razdoblju od dvanaest mjeseci od dana prihvaćanja deklaracije za stavljanje robe u slobodan promet, protivan odredbama članaka 78. i 236. Carinskog zakonika u vezi s člankom 29. Carinskog zakonika?
            
         
      (1)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća br. 2913/92 o Carinskom zakoniku Zajednice (SL L 253, str. 1.) (SL, posebno izdanje na hrvatskom jeziku, poglavlje 2., svezak 1., str. 3.)
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, str. 1.) (SL, posebno izdanje na hrvatskom jeziku, poglavlje 2., svezak 2., str. 110.).